Matosinhos| 

|  |  |  |  |
| --- | --- | --- | --- |
| Insigne MatesiniInsigne |  | Vexillum Matesini Vexillum |  |

 |
| Urbis sententiola: *Cidade de Matosinhos*
(Urbs Matesinus) |
| Situs Matesini in Portugallia |
| Vetus via Matesini |
| Gentilicium | Matesinensis-e |
| Area | 62.42 km² |
| Numerus incolarum - Totus (2011) - Spissitudo |  175 478 inc.  2 811.25 inc./km² |
| Numerus paroeciarum | 4 |
| Praeses Camerae Municipalis | Gulielmus Pinto (independens) |
| Municipium conditum  aut forum | 1867  (forum anno 1514) |
| Regio | Septemtrio |
| Subregio | Magnus Portus Cale |
| Districtus | Portus Cale |
| Antiqua provincia | Durius Litoralis |
| Patronus | Sanctus Salvator Matesini |
| Feriatus municipalis | Dies Martis  Pentecostes |
| Numerus cursualis | 4450 Matosinhos |
| Situs interretialis | www.cm-matosinhos.pt |

**Matesinus** (Lusice *Matosinhos*) est Lusitana urbs ad Districtum Portum Cale (Lusice *Distrito do Porto*), ad Regionem Septemtrionem (Lusice *Região do Norte*) et ad Subregionem Magnum Portum Cale (Lusice *Sub-região do Grande Porto*) pertinens. Territorii Urbis Portus Calis Magni (Lusice *Grande Área Metropolitana do Porto*).

Est parvi municipii sedes cum 62.42 km² areae et cum 175 478 incolarum anno 2011, subdivisus in paroecias quattuor. Municipium a Septemtrione municipio Villa de Comite (Lusice *Vila do Conde*), a Boreoriente municipio Maia (Lusice *Maia*), a Meridie Portu Cali (Lusice *Porto*) et ab Occidente Oceani Atlantici litore terminatur.

Urbis litore situs est Portus Leixonum (Lusice *Porto de Leixões*), secundus maximus artificiosus portus in Portugallia et secundus maritimus portus Territorii Urbis Portus Calis Magni (Lusice *Grande Área Metropolitana do Porto*). Pars ex aëroportu internationali Portus Cali municipales limites comprehendit.

Historia
--------

Per totam suam historiam, Matesinus Monasterio Baltearum (Lusice *Mosteiro de Bouças*) conexus erat, quod antiquissimum erat, ante annum 944 aedificatum. Anno 900 iam exsistebat parvum hamellum Matesinus nuncupatus, quod anno 1258 *Matusiny,* locus paroeciae Villae Sindini (Lusice *Sendim*), nuncuparetur. Rex Dominus Emmanuel I ei forum pridie Kalendas Octubres anni 1514 concessit et ad concilium Baltearum (Lusice *concelho de Bouças*) anno 1833 pertinere coepit, cum sede Villae Baltearum (Lusice *Vila de Bouças*), quae usque ad annum 1836 Domina Horae (Lusice *Senhora da Hora*) designabatur. Usque ad liberalismum Iurisdictio Baltearum (Lusice *Julgado de Bouças*) constituebat.

Anno 1853, creatum est villa Matesinus (Lusice *Matosinhos*), homonymā paroecia et paroecia Villā Fossi de Leza (Lusice *Leça de Palmeira*) constituta, quae concilii sedes pro Balteis (Lusice *Bouças*) facta est. Anno 1867 denique creatum est concilium Matesinus, sed denuo evanuit post dies viginti et rursus Balteae fuere sedes concilii. Quia Matesinus locus maximi ponderis die 6 Maii anni 1909 iam putabatur, creatum est concilium Matesinus in praesenti exsistens. Elevatum est ad urbis categoriam die 28 Iunii anni 1984, Narcisso Miranda Praeside Camerae.

Paroeciae
---------

Concilii Matesini paroeciae post novam anni 2013 ordinationem administrativam.
Municipium Matesinus urbes tres: Matesinum (Lusice *Matosinhos*), Sanctum Mamethum (Lusice *São Mamede de Infesta*) et Dominam Horae (Lusice *Senhora da Hora*), et oppida quattuor comprehendit.

Cum paroeciae se anno 2013 coniunxissent, concilium Matesinus subdivisum est in paroecias quattuor, quae sunt inferiori in tabula:

| Insigne | Paroecia Latine | Paroecia Lusice |
| --- | --- | --- |
| Insigne Unionis Paroeciarum Custodiarum, Quiffionum et Lezae Baiuli.Insigne Unionis Paroeciarum Custodiarum, Quiffionum et Lezae Baiuli. | Unio Paroeciarum Custodiarum, Quiffionum et Lezae Baiuli | *União das Freguesias de Custóias, Leça do Balio e Guifões* |
|  | Unio Paroeciarum Matesini et Villae Fossis de Leza | *União das Freguesias de Matosinhos e Leça da Palmeira* |
|  | Unio Paroeciarum Petrae Fictae, Labrae et Sanctae Crucis Episcopi | *União das Freguesias de Perafita, Lavra e Santa Cruz do Bispo* |
|  | Unio Paroeciarum Sancti Mamethi et Dominae Horae | *União das Freguesias de São Mamede de Infesta e Senhora da Hora* |

Rationes externae
-----------------

### Geminationes

Haec urbes urbis Matesinus sorores sunt:

in Europa
* Matriniacus (Francice *Mérignac*), in Francia;
* Villa Gracia (Hispanice *Villagarcía de Arosa* et Gallaice *Vilagarcía de Arousa*), in Hispania;

in America
* Ilicis Camporum (Lusice *Congonhas*), in Brasilia;

in Africa
* Sanctus Ioannes Angolarum (Lusice *São João dos Angolares*), in Sancto Thoma et Principe;
* Mansoa (Lusice *Mansôa*), in Guinea Bissaviensi;
* Nacala (Lusice *Nacala*), in Mozambico;
* Sanctus Philippus (Lusice *São Filipe* et Chloracraice; *San Filipi*), in Promunturio Viridi.

### Consensiones Cooperationis

Matesinus consensionem cooperationis cum:

* Vexillum Franciae Luanda (Lusice; *Luanda*), in Angolia.

Ethnographia
------------

Matesinus recens terra Lusitanis terminis est et ergo ab urbe Portu Cali affectus est. Incorporat piscatorias Septemtrionalis litoris traditiones, specifice eas piscatoriae communitatis Villae Euracini (Lusice *Póvoa de Varzim*) et Villae de Comite, quae validissimae inter urbes sunt, sed etiam rurales terrarum Maiatarum traditiones. Praecipuum Matesini festum Dominus Matesini (Lusice *Senhor de Matosinhos*) est, cuius origo est antiqua legenda secundum quam Iesu Crucifixi imago, Nicodemi opus, hic iuxta mare apparuit, ubi Sacellum-Memoriale est. Imago Domini inclito Sanctuario Domini Matesini (Lusice; *Santuário do Senhor de Matosinhos*), Nicolai Nasoni opere primo, colitur.

Alia legenda antiquissima hic miraculum pectinum seu conchyliorum, Iacobo Maiori attributum, constituit.

Oeconomia
---------

Portus Leixonum (Lusice *Porto de Leixões*).
IKEA Matesini.
Matesinus usque ad recens tempus municipium valde industrializatum fuit, quod paulatim factum est municipium campo tertiario deditum. Nihilominus, adhuc societates petrolearias, industrialis floris hereditatem, servat. Inter praecipuas industrias petrochemia, industria alimentaria ac infusoria, industria textilis et materiae electricae industria sunt.

Est etiam hac urbe, accuratius paroeciae Villae Fossi de Leza (Lusice *Leça de Palmeira*) ubi sita est Exponor, maximum forum nundinarum negotialium in natione. Possidet unum inter praecipuos Magni Portus Calis portus: Portum Leixonum (Lusice *Porto de Leixões*), maximum artificiosum portum in Portugallia, exeunte saeculo undevicensimo constructum.

Demographia
-----------

| Concilii Matesini populositas inter annos 1801 et 2011 |
| --- |
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 7 287 | 12 429 | 25 071 | 50 962 | 91 017 | 136 498 | 151 682 | 167 026 | 175 478 |

Periegesis
----------

* Ora Matesini (Lusice; *Praia de Matosinhos*), cuius amplissimā novā maritimā viā trochopedila, subrotatae, patinuli et birotae sunt praetextum ad ambulandum iuxta mare. Ora, extensum harenarium prope portum, malas resultationes de ambitalis qualitatis indicibus accumulavit, sed balneantium affluentia crescere non desinit. Nota est propter variorum disportuum exercitationem ac doctrinam. Sunt multae et bonae cauponae in circumiectis locis.

Matesinenses notabiles
----------------------

Alvarus Siza Vieira architectus fori Exponor.
* Alvarus Siza Vieira architectus, Matesini die 25 Iunii anni 1933 natus.
* Flos Bella Espanca poëtria quae domicilium in Matesinum Iunio anni 1919 immutavit et hic anno 1930 se vitā privavit.
* Alvarus Lapa pictor et scriptor, Matesini die 11 Februarii anni 2006 mortuus.
* Antonius de Sousa Franco iurisprudens et politicus, Matesini die 9 Iunii anni 2004 mortuus.
* Malangatana Mozambicanus artifex et poëta, Matesini Nonis Ianuariis anni 2011 mortuus.
* Narcissus Miranda Praeses Camerae per annos triginta.

Monumenta
---------

Margine, She Changes sculptura ab artifice Ioannetta Echelman.
She Changes (Anglice; 'Ea Mutatur') est nota sculptura nuper ab artifice Ioannettā Echelmann designata et anno 2005 inaugurata. Invenitur Fori Urbe Salvatore (Lusice *Praça Cidade do Salvador*) inter Portum Cale et Matesinum cum proposito venerandorum ambarum urbium piscatorum.

Artes athleticae
----------------

Matesinus est sedes Lusitanicarum primae ligae turmarum pedilusoriarum Leixões Sport Club et Leça Futebol Clube. Inter minores turmas pedilusorias excellunt Sporting Clube de Senhora da Hora, Futebol Clube Infesta, Padroense Futebol Clube, Futebol Clube de Perafita, Juventude de Matosinhos, et Seara Futebol Clube.

Notae
-----

1. ↑  Vicipaedia Lusica
2. ↑  infopedia.pt
3. ↑  infopedia.pt.
4. ↑  infopedia.pt
5. ↑  infopedia.pt.
6. ↑  infopedia.pt
7. ↑  infopedia.pt.
8. ↑  Vicipaedia Lusica
9. ↑  custoias.site90.net
10. ↑  sites.google.com/site/jfguifoes/news
11. ↑  *Sarcófagos e sepulturas medievais (Maia e Matosinhos): análise tipológica e cronológica* a Diana Ornellas Bencatel
12. ↑  Vicipaedia Lusica
13. ↑  infopedia.pt
14. ↑  Vicipaedia Lusica
15. ↑  *Cidade de Matosinhos*
16. ↑  Vicipaedia Lusica
17. ↑  Vicipaedia Francica
18. ↑  "Dioecesis" e *The Hierarchy of the Catholic Church* (situs a Davide M. Cheney elaboratus) **(Anglice)**

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Matesinum** spectant. |

* Bibliotheca Municipalis Flos Bella Espanca
* Camera Municipalis Matesini
* Exponor: Nundinae Internationales Portucalenses